open-index/open-wikipedia-markdown huggingface dataset:
Μιχαήλ Κράτσιος

Ο **Μιχαήλ Κράτσιος**, πλήρες όνομα: *Μιχαήλ Ιωάννης Κοτσακάς Κράτσιος*, αγγλικά: *Michael John Kotsakas Kratsios* (Κολούμπια (Νότια Καρολίνα), 7 Νοεμβρίου 1986) είναι Ελληνοαμερικανός επιχειρηματίας και κυβερνητικός αξιωματούχος των ΗΠΑ. Υπηρέτησε ως ο τέταρτος Διευθυντής Τεχνολογίας των ΗΠΑ στο Γραφείο Επιστήμης και Τεχνολογικής Πολιτικής του Λευκού Οίκου. Σε αυτό το ρόλο, ο Κράτσιος υπηρέτησε ως κορυφαίος σύμβουλος τεχνολογίας του Αμερικανού προέδρου, Ντόναλντ Τραμπ. Από τις 10 Ιουλίου 2020 έως τις 20 Ιανουαρίου 2021, ο Κράτσιος ήταν επίσης αναπληρωτής υπουργός Άμυνας για θέματα Έρευνας και Μηχανικής.

Στις 22 Δεκεμβρίου 2024, ο εκλεγμένος πρόεδρος Ντόναλντ Τραμπ, ανακοίνωσε την πρόθεσή του να ορίσει τον Κράτσιο ως τον επόμενο διευθυντή του Γραφείου Επιστημονικής και Τεχνολογικής Πολιτικής και Επιστημονικού Σύμβουλου του Προέδρου, θέση σε επίπεδο υπουργικού συμβουλίου.

## Πρώτα χρόνια και εκπαίδευση
Κατάγεται από την Ελλάδα, ο πατέρας του από την Βολισσό της Χίου και η μητέρα του από την Καστοριά. Αποφοίτησε από το Richland Northeast High School στην Κολούμπια της Νότιας Καρολίνας το 2004. Στη συνέχεια, σπούδασε στο Πανεπιστήμιο Πρίνστον και αποφοίτησε με πτυχίο πολιτικών επιστημών και πιστοποιητικό Ελληνικών Σπουδών. Ο Κράτσιος συνέγραψε διπλωματική εργασία 125 σελίδων, με τίτλο «Οικονομία και ψηφοφορία στην Τρίτη Ελληνική Δημοκρατία: Μια συνολική και ατομική ανάλυση του ελληνικού εκλογικού σώματος, 1985-2007», υπό την επίβλεψη του Markus Prior.  Ήταν επισκέπτης μελετητής στο Πανεπιστήμιο Τσινγκουά στο Πεκίνο .   

## Καριέρα
Ενώ φοιτούσε ακόμη στο κολέγιο, ο Κράτσιος ήταν δόκιμος υπάλληλος του γερουσιαστή Λίντσεϊ Γκράχαμ και αρχισυντάκτης και πρόεδρος του *Business Today*. Μετά από το Princeton εργάστηκε στην Barclays Capital και στο Lyford Group International και αργότερα διετέλεσε Chief Financial Officer της Clarium Capital Management.

Πριν τη συμμετοχή του στην διοικητική ομάδα του Ντόναλντ Τραμπ ως Αναπληρωτής Βοηθός του Προέδρου, ο Κράτσιος ήταν Διευθυντής στο Thiel Capital και υπηρέτησε ως Διευθυντής Προσωπικού του επιχειρηματία Πίτερ Τιλ.

## Λευκός Οίκος

Στο Λευκό Οίκο, ο Κράτσιος υποστήριξε την προώθηση των νέων τεχνολογιών στις Ηνωμένες Πολιτείες. Υπό την ηγεσία του, ο Λευκός Οίκος φιλοξένησε την Σύνοδο Κορυφής της Αμερικανικής Ηγεσίας στις Νέες Τεχνολογίες κατά τη διάρκεια της Τεχνολογικής Εβδομάδας της Διοίκησης τον Ιούνιο του 2017. Ο κ. Κράτσιος καθοδηγεί σήμερα τις κυβερνητικές προσπάθειες των ΗΠΑ στον τομέα της Τεχνητής Νοημοσύνης. Είναι επίσης επικεφαλής των προσπαθειών του Λευκού Οίκου να ενσωματώσει μη επανδρωμένα αεροσκάφη στο εθνικό σύστημα εναέριου χώρου, οι οποίες κατέληξαν σε ένα προεδρικό μνημόνιο που ζητούσε την ίδρυση του πιλοτικού προγράμματος ενσωμάτωσης μη επανδρωμένων αεροσκαφών (UAS).

Τον Σεπτέμβριο του 2017 ο Κράτσιος ήταν επικεφαλής της αμερικανικής αντιπροσωπείας στην υπουργική σύνοδο των G7 στο Τορίνο της Ιταλίας. Τον Αύγουστο του 2018, ο Κράτσιος ήταν επικεφαλής της αντιπροσωπείας των ΗΠΑ στην Ψηφιακή Οικονομική Υπουργική Σύνοδο των G20 στην Αργεντινή.

## Αναφορές


Κατηγορία:Αμερικανοί ελληνικής καταγωγής
Κατηγορία:Πολιτικοί του Ρεπουμπλικανικού Κόμματος (ΗΠΑ)
Μπεν Γκαζάρα

[μικρογραφία|260x260εσ|Με τον [Τζέιμς Στιούαρτ (αριστερά) στο δικαστικό δράμα ''Ανατομία ενός εγκλήματος'' (1959)]]
Ο **Μπεν Γκαζάρα** (αγγλικά: Biagio Anthony Gazzarra) (28 Αυγούστου 1930 - 3 Φεβρουαρίου 2012), ήταν Αμερικανός ηθοποιός και σκηνοθέτης του κινηματογράφου, του θεάτρου και της τηλεόρασης.
[μικρογραφία|260x260εσ|Με τον [Τοτό (ηθοποιός)|Τοτό (αριστερά) και την Άννα Μανιάνι στην ιταλική ταινία *Risate di gioia* (1960)]]
Οι πιο γνωστές ταινίες στις οποίες έπαιξε είναι η *[[Ανατομία ενός εγκλήματος (ταινία, 1959)|Ανατομία ενός εγκλήματος]]* (1959) και ''Ο μεγάλος Λεμπόφσκι'' (1998). Υπήρξε στενός φίλος και συνεργάτης με τον Τζον Κασσαβέτη και συνεργάστηκε μαζί του για τις ταινίες Σύζυγοι (1970), ''Η δολοφονία ενός Κινέζου πράκτορα στοιχημάτων'' (1976) και ''Νύχτα πρεμιέρας'' (1977). Ήταν υποψήφιος για βραβείο Χρυσής Σφαίρας τρεις φορές (1967, 1968 και 1969) και νικητής του βραβείου Έμμυ (2003). Το 2005 του απονεμήθηκε στο 53ο Διεθνές Φεστιβάλ Κινηματογράφου του Σαν Σεμπαστιάν (Ισπανία) το τιμητικό βραβείο Ντονόστια για την εξαιρετική του συμβολή στον κινηματογράφο (Donostia Lifetime Achievement Award).

## Πρώτα χρόνια
Ο Μπεν Γκαζάρα γεννήθηκε στις 28 Αυγούστου 1930 στην πόλη της Νέας Υόρκης, σε οικογένεια ενός Ιταλού εργάτη που μετανάστευσε από τη Σικελία στις Ηνωμένες Πολιτείες.

## Φιλμογραφία

## Εξωτερικοί σύνδεσμοι
*

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ισαβέλλα Αντωνία του Κρόυ

Η **Ισαβέλλα Αντωνία** (γερμ. *Isabella-antonie von Croÿ*, 7 Οκτωβρίου 1890 - 30 Μαρτίου 1982) του Οίκου του Κρόυ ήταν δούκισσα του Κρόυ και με τον γάμο της έγινε πριγκίπισσα της Βαυαρίας.

## Βιογραφία
Η *Ισαβέλλα Αντωνία Ελεονώρα Ναταλία Κλημεντίνη* ήταν το δεύτερο παιδί και η μοναχοκόρη του Καρόλου Αλφρέδου του Κρόυ, και της Λουντμίλλας, κόρης του Ένγκελμπερτ, 8ου Δούκα του Άρενμπεργκ.

## Οικογένεια
Παντρεύτηκε το 1912 το Φραγκίσκο της Βαυαρίας και είχε έξι τέκνα:
* Λουδοβίκος (1913 - 2008), Πρίγκιπας της Βαυαρίας,παντρεύτηκε την Ιρμινγάρδη της Βαυαρίας. 
* Μαρία Ελισάβετ (1914 - 2011), παντρεύτηκε τον Πέτρο Ερρίκο της Ορλεάνης-Μπραγκάνσα, τιτουλάριο Αυτοκράτορα της Βραζιλίας.
* *Αδελγόνδη* Μαρία (1917 - 2004), παντρεύτηκε το βαρόνο Τσντένκο φον Βάλντμπουργκ-Τσάιλ.
* *Ελεονώρα* Μαρία (1918 - 2009), παντρεύτηκε τον κόμη Κονσταντίν φον Βάλντμπουργκ-Τσάιλ.
* Δωροθέα Μαρία (1920 - 2015), παντρεύτηκε το Γοδεφρείδο της Αυστρίας.
* Ράσσο (1926 - 2011), Πρίγκιπας της Βαυαρίας, παντρεύτηκε τη Θηρεσία της Αυστρίας.

## Πηγές
* Darryl Lundy (22 Jan 2009). "Isabella Prinzessin von Croÿ". ThePeerage.com. Retrieved 2009-06-16.
* Paul Theroff. "CROY". Paul Theroff's Royal Genealogy Site. Retrieved 2009-06-16.

## Παραπομπές


Κατηγορία:Γερμανοί ευγενείς
Σφαγή

[δεξιά|μικρογραφία|Ο πίνακας "Η [Σφαγή της Χίου" του Ευγένιου Ντελακρουά (1824). ]]
Η **σφαγή** είναι δολοφονική πράξη, η οποία συνήθως οδηγεί στον θάνατο πολλών ατόμων. Θεωρείται ηθικά απαράδεκτη, ειδικά όταν διαπράττεται από μια ομάδα πολιτικών φορέων κατά ανυπεράσπιστων θυμάτων. 

Δεν υπάρχει αντικειμενικός ορισμός για το τι αποτελεί μια σφαγή. Διάφοροι διεθνείς οργανισμοί έχουν προτείνει ένα επίσημο ορισμό του όρου εγκλήματα κατά της ανθρωπότητας, κατά τον οποίο θα συμπεριλαμβάνονται περιπτώσεις δίωξης ή κατάχρησης που δεν οδηγούν σε θάνατο. Αντίθετα, μια «σφαγή» δεν είναι απαραίτητα "έγκλημα κατά της ανθρωπότητας". Άλλοι όροι με επικαλυπτόμενη έννοια είναι: εγκλήματα πολέμου, πογκρόμ, μαζική δολοφονία και εξωδικαστική δολοφονία.

## Παραπομπές

Κατηγορία:Θανατώσεις ανά τύπο

Κατηγορία:Μαζική δολοφονία
Μαρία Ντράσκοβιτς του Τρακοστιάν

thumb|right|300px|Ο θυρεός του Οίκου των Ντράσκοβιτς.
Η **Μαρία Ντράσκοβιτς του Τρακοστιάν** (κροατικά: *Maria Draskovich ofvon Trakostjan*, 8 Μαρτίου 1904 - 10 Ιουνίου 1969) από τον Οίκο του Ντράσκοβιτς, ήταν κόρη του κόμη του Τρακοστγιάν και με τον γάμο της έγινε δούκισσα, και τιτουλάρια βασίλισσα- της Βαυαρίας.

## Βιογραφία
Η Μαρία (Μαρίτα) Φραντσίσκα Γιουλιάνα Γιοχάννα ήταν κόρη του Ντιονύς-Μαρία Ντράσκοβιτς κόμη του Τρακοστγιάν, πρώην αυτοκρατορικού και βασιλικού καγκελάριου της Αυστρο-Ουγγαρίας και της Γιουλιάνας-Ρόζε του Μοντενουόβο. Ο Ντιονύς-Μαρία ήταν μέλος της Άνω Βουλής της Ουγγαρίας και της Βουλής της Κροατίας και είχε κληρονομήσει στην Κροατία τις ιδιοκτησίες Άιζενμπουργκ και Βελίκιμπουκοβετς στο Κρόιτς.

## Οικογένεια
Παντρεύτηκε το 1930 τον Αλβέρτο των Βίττελσμπαχ δούκα, και τιτουλάριο βασιλιά, της Βαυαρίας και είχε τέκνα:
* Μαρία-Γαβριέλα, γενν. 1931, παντρεύτηκε τον Γκέοργκ πρίγκιπα φον Βάλντμυργκ τσου Τσάιλ ουντ Τράουχμπουργκ. 
** Μαρία-Έριχ γενν. 1962, νυμφεύτηκε τη Ματθίλδη, κόρη του Καρόλου δούκα της Βυρτεμβέργης.
* Μαρία-Καρλότα, γενν. 1931, δίδυμη με την προηγούμενη, παντρεύτηκε τον Παύλο φον Κουάτ τσου Βυκράτ ουντ Ίσνυ. 
* Φραγκίσκος, γενν. 1933, δούκας της Βαυαρίας.
* Μαξ, γενν. 1937, δούκας στη Βαυαρία.
** Σοφία-Ελισάβετ-Μαρία-Γαβριέλα γενν. 1967, παντρεύτηκε τον Άλοϋς διάδοχο πρίγκιπα του Λιχτενστάιν.
** Μαρία-Καρολίνα-Χέντβιχ-Ελεονώρα γενν. 1969, παντρεύτηκε τον Φίλιππο, 3ο γιο του Φιλίππου δούκα της Βυρτεμβέργης.

thumb|left|200px|Ο σύζυγος της Μαρίας Ντράσκοβιτς Αλβέρτος με τον τον γιο τους Φραγκίσκο (δεξιά) και τον πατέρα του Ρούπρεχτ (αριστερά).

## Πηγές
* thePeerage.com - Maria Franziska Gräfin Draskovich von Trakostjan
* Genealogics - Leo van de Pas - Gräfin Maria Draskovich de Trakostjan
* Addington, A. C. The Royal House of Stuart. London: Charles Skilton, 1969-76. Page 65.
* Genealogisches Handbuch des Adels, Fürstliche Häuser, Reference: 1971.

## Παραπομπές


Κατηγορία:Οίκος του Βίττελσμπαχ
Μαρία-Γιένκε Κέγκλεβιτς του Μπούζιν

Η **Μαρία-Γιένκε** (γερμ. *Maria-Jenke Keglevich von Buzin*, 23 Απριλίου 1921 - 5 Οκτωβρίου 1983) από τον Οίκο του Κέγκλεβιτς ήταν κόρη του κόμη του Μπούζιν και με τον γάμο της έγινε δούκισσα και τιτουλάρια βασίλισσα της Βαυαρίας.

## Βιογραφία
Ήταν κόρη του Στέφαν Κέγκλεβιτς κόμη του Μπούζιν και της Κλάρα Τσίχυ κόμισσα του Τσιχ & Βάζονκεο. Γεννήθηκε στη Βουδαπέστη σε ευγενή οίκο της Κροατίας. 

Παντρεύτηκε τον Αλβέρτο δούκα, και τιτουλάριο βασιλιά, της Βαυαρίας ως δεύτερη σύζυγός του. Ο Αλβέρτος είχε από τον πρώτο του γάμο τέσσερα τέκνα. Ο Αλβέρτος είναι διεκδικητής, κατά τους Ιακωβίτες, βασιλιάς της Αγγλίας. Έτσι η Μαρία-Γιένκε έγινε δούκισσα -και τιτουλάρια βασίλισσα- της Βαυαρίας και διεκδικήτρια βασίλισσα της Αγγλίας.

## Οικογένεια
Παντρεύτηκε το 1971 τον Αλβέρτο των Βίττελσμπαχ δούκα, και τιτουλάριο βασιλιά, της Βαυαρίας. Δεν απέκτησαν απογόνους.

## Πηγές
* thePeerage.com – Marie-Jenke Gräfin Keglevich von Buzin
* Genealogics – Leo van de Pas – Gräfin Eugenie Keglevich de Buzin
* Genealogisches Handbuch des in Bayern Immatrikulierten Adels Verlag Degener & Co., Reference: 6

## Παραπομπές


Κατηγορία:Γερμανοί ευγενείς
Smart Forstars

thumb|left|Το προφίλ του Smart Forstars.

Το **Smart Forstars** ήταν ένα πρωτότυπο αυτοκίνητο (concept car) από τη γερμανική αυτοκινητοβιομηχανία Smart. Παρουσιάστηκε στα τέλη Σεπτεμβρίου του 2012 στο Διεθνές Σαλόνι Αυτοκινήτου του Παρισιού (το οποίο διήρκησε από τις 28 Σεπτεμβρίου έως τις 14 Οκτωβρίου 2012) ως ένα 3-πορτο 2-θέσιο αμιγώς ηλεκτρικό πειραματικό μοντέλο SUC (Sport Utility Coupé), με οροφή από γυαλί και με ένα σύστημα ηλεκτροκίνησης που ήταν σχεδόν πανομοιότυπο με το σύστημα του ηλεκτροκίνητου Smart Fortwo Brabus. Το όνομα του αυτοκινήτου («για τα άστρα»), προήλθε από τη δυνατότητα των 2 επιβατών του να κοιτάζουν τον έναστρο ουρανό μέσα από τη γυάλινη οροφή του.
thumb|left|Το σαλόνι του Smart Forstars.

Παράλληλα, το Forstars ήταν μία σχεδιαστική σπουδή για τα επερχόμενα (τότε) Smart Fortwo τρίτης γενιάς και Forfour δεύτερης γενιάς, με την αισθητική του και τα ελκυστικά και φωτεινά χρώματά του, μέσα και έξω, αποσκοπώντας να απευθύνεται κυρίως στο νεανικό κοινό. Τα μπροστινά φώτα του, σχήματος U, ήταν τεχνολογίας LED, ενώ και το τιμόνι του ήταν επίσης σχήματος U και οι ζάντες του ήταν μαύρες και 21 ιντσών, με ελαστικά διαστάσεων 245/35. Η ισχύς του ηλεκτροκινητήρα ήταν 82 hp (60 kW), η ροπή 135 N·m και η τελική ταχύτητα ήταν 130 χιλιόμετρα την ώρα ή 80 μίλια την ώρα. Οι μπαταρίες του μοντέλου είναι μπαταρία ιόντων λιθίου η καθεμία και χωρητικότητας 17,6 kWh.

Μάλιστα το Forstars βασίστηκε στην ίδια δομή με το επίσης πρωτότυπο Smart For-Us που είχε παρουσιαστεί τον Ιανουάριο του 2012 στο Σαλόνι Αυτοκινήτου του Ντιτρόιτ. Αν και είχε ξεκαθαριστεί εξ αρχής ότι κανένα από τα δύο μοντέλα δεν θα έφτανε αυτούσιο στην παραγωγή, ωστόσο πολλά σχεδιαστικά στοιχεία μεταφέρθηκαν στα Smart Fortwo τρίτης γενιάς και Smart Forfour δεύτερης γενιάς, που και τα δύο μάλιστα κυκλοφόρησαν ταυτόχρονα την ίδια ημερομηνία, στις 22 Νοεμβρίου 2014, σε όλες τις αγορές της Ευρώπης, μεταξύ των οποίων και στην Ελλάδα. 

## Εξωτερικοί σύνδεσμοι

* www.carzine.gr/ Smart Forstars
* www.autoblog.gr/ Smart Forstars
* www.autoexpress.co.uk/ Smart ForStars concept

Κατηγορία:Πρωτότυπα μοντέλα αυτοκινήτων
Κατηγορία:Μοντέλα Smart
Κατηγορία:Γερμανικά αυτοκίνητα
Κατηγορία:Ηλεκτρικά αυτοκίνητα
AirPods

thumb|Τα AirPods
Τα **AirPods** είναι ασύρματα ακουστικά Bluetooth δημιουργημένα από την Apple. Κυκλοφόρησαν για πρώτη φορά στις 13 Δεκεμβρίου 2016 μαζί με το iPhone 7 και κατάφεραν, μέσα σε δύο χρόνια, να γίνουν το δημοφιλέστερο αξεσουάρ της εταιρείας. Τα AirPods συνιστούν την βασική έκδοση της σειράς ασύρματων ακουστικών της Apple η οποία περιλαμβάνει επίσης τα AirPodsPro και AirPodsMax.

Εκτός από την αναπαραγωγή ήχου, τα AirPods διαθέτουν ενσωματωμένο μικρόφωνο που απομακρύνει τον θόρυβο από το περιβάλλον, επιτρέπει τη λήψη τηλεφωνικών κλήσεων και την ομιλία με τον ψηφιακό βοηθό της Apple, Siri. Επιπλέον, τα επιταχυνσιόμετρα και οπτικοί αισθητήρες που διαθέτει η συσκευή μπορούν να ανιχνεύσουν πατήματα (π.χ. διπλό πάτημα για παύση ήχου) και την τοποθέτηση στο αυτί, δίνοντας την δυνατότητα αυτόματης παύσης της μουσικής όταν τα ακουστικά αφαιρούνται.

Στις 20 Μαρτίου 2019, η Apple κυκλοφόρησε τη δεύτερη γενιά AirPods, η οποία διαθέτει το chip H1, μεγαλύτερο χρόνο ομιλίας και hands-free υποστήριξη «Hey Siri». Μια κατ' επιλογήν θήκη ασύρματης φόρτισης προστέθηκε στις προσφορές.

Στις 26 Οκτοβρίου 2021, η Apple έθεσε σε κυκλοφορία την τρίτη γενιά του προϊόντος οπότε η εμφάνιση των AirPods αναθεωρήθηκε, προστέθηκαν οι δυνατότητες spatial audio και MagSafe, ενώ αυξήθηκε η διάρκεια ζωής της μπαταρίας και τα ακουστικά απέκτησαν την πιστοποίηση IPX4.

Στις 9 Σεπτεμβρίου 2024, κυκλοφόρησε και η τέταρτη γενιά των AirPods, που διαθέτουν το chip H2, υποστηρίζουν Bluetooth 5.3 και φορτίζουν στην θήκη τους με USB-C. Τα καλύτερα μοντέλα έχουν δυνατότητα ενεργής ακύρωσης θορύβου, με την θήκη τους να είναι συμβατή με ασύρματους φορτιστές Qi και Apple Watch.

## Παραπομπές


Κατηγορία:Apple
Σοφία Αδελαΐδα στη Βαυαρία

Η **Σοφία Αδελαΐδα** (γερμ. *Sophie Adelheid von Wittelsbach, Prinzessin in Bayern*, 22 Φεβρουαρίου 1875 - 4 Σεπτεμβρίου 1957) από τον Οίκο του Βίττελσμπαχ ήταν κόρη του Δούκα εν Βαυαρία και με τον γάμο της έγινε κόμισσα του Ταίρρινγκ-Γέττενμπαχ.

## Βιογραφία
Η *Σοφία Αδελαΐδα Λουδοβίκα Μαρία* ήταν η δεύτερη κόρη του Καρόλου Θεοδώρου, Δούκα εν Βαυαρία, και της Μαρίας Ιωσηφίνας των Μπραγκάνσα, κόρης του Μιχαήλ Α΄ της Πορτογαλίας.

## Οικογένεια
Παντρεύτηκε το 1898 τον Ιωάννη Βίτο, Κόμη του Ταίρρινγκ-Γέττενμπαχ, και είχε τέκνα:
* Κάρολος Θεόδωρος (1900 - 1967), Κόμης του Ταίρρινγκ-Γέττενμπαχ, νυμφεύτηκε την Ελισάβετ, κόρη του Νικολάου της Ελλάδας.
* Μαρία Ιωσηφίνα *Αντωνία* (1902 - 1988), παντρεύτηκε τον Άντον Βέρνερ, απέκτησε δύο κόρες.
* *Ιωάννης Εριβέρτος* Γουλιέλμος Βίτος Αδόλφος (1903 - 1977). Νυμφεύτηκε πρώτα τη Βικτόρια Λίντπαϊντνερ, πρωταθλήτρια της Γερμανίας στο καλλιτεχνικό πατινάζ, και μετά τη Μαρία Ιμμακουλάτα του Μπάσσενχαϊμ, κόρη της Μαρίας Αλίκης των Αψβούργων-Λωρραίνης, Αρχιδούκισσας της Αυστρίας-Τέσσεν.

## Πρόγονοι

## Πηγές
* *Genealogisches Handbuch des Adels, Fürstliche Häuser XVI*. "Toerring-Jettenbach". C.A. Starke Verlag, 2001, pp. 4, 375-378. (German) ISBN 978-3-7980-0824-3.

## Παραπομπές


Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Δούκισσες στη Βαυαρία
Αμαλία της Σαξονίας-Κοβούργου-Γόθας

Η **Αμαλία** (γερμ. *Amalie von Wettin, prinzessin von Saxe-Coburg & Gotha*, 23 Οκτωβρίου 1848 - 6 Μαΐου 1894) από τον Οίκο των Βέττιν ήταν κόρη του Πρίγκιπα της Σαξονίας-Κοβούργου & Γκότα και με τον γάμο της έγινε *δούκισσα εν [[Βασίλειο της Βαυαρίας|Βαυαρία]]*.

## Βιογραφία
Η *Μαρία Λουίζα Φραγκίσκη Αμαλία* ήταν η δεύτερη κόρη του Αυγούστου της Σαξονίας-Κοβούργου & Γκότα και της Κλημεντίνης των Βουρβόνων-Ορλεάνης, κόρης του Λουδοβίκου Φιλίππου της Γαλλίας.

## Οικογένεια
Παντρεύτηκε το 1875 τον Μαξιμιλιανό Εμμανουήλ, Δούκα εν Βαυαρία, και είχε τέκνα:
* Σίγκφριντ Αύγουστος (1876 - 1952), Δούκας εν Βαυαρία.
* *Χριστόφορος Ιωσήφ* Κλήμης Μαρία (1879 - 1963), Δούκας εν Βαυαρία.
* *Λεοπόλδος Εμμανουήλ* Λουδοβίκος Μαρία (1890 - 1973), Δούκας εν Βαυαρία.

## Πρόγονοι

## Πηγές
*  Darryl Lundy (10 May 2003). "Marie Luise Amalie Prinzessin von Sachsen-Coburg-Saalfeld". ThePeerage.com. Retrieved 2009-06-14.
* Paul Theroff. "SAXONY". Paul Theroff's Royal Genealogy Site. Retrieved 2009-06-14.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες στη Βαυαρία
Ζακλίν Μπισέ

Η **Γουίνφρεντ Ζακλίν Φρέιζερ Μπισέ** (Αγγλικά: *Winifred Jacqueline Fraser Bisset*, γενν. 13 Σεπτεμβρίου 1944) είναι Αγγλίδα ηθοποιός. Έχει εμφανιστεί σε πολλές αξιοσημείωτες ταινίες, όπως στην ταινία Δύο για το δρόμο του 1967 με συμπρωταγωνίστρια την Όντρεϊ Χέπμπορν και στο Μπούλιτ του 1968 με πρωταγωνιστή τον Στηβ ΜακΚουήν.

## Πρώτα χρόνια

Η Μπισέ γεννήθηκε στο Γουέιμπριτζ της Αγγλίας. Η μητέρα της ήταν αρχιτέκτονας και δικηγόρος και ο πατέρας της ήταν ιατρός. Κατά τη διάρκεια του Β΄ Παγκοσμίου Πολέμου, η μητέρα της Μπισέ ταξίδεψε με ποδήλατο από το Παρίσι προς την ακτή για να πλεύσει στη Βρετανία μαζί με στρατεύματα που υποχωρούσαν πριν από τη γερμανική εισβολή.

Όταν η Ζακλίν ήταν έφηβη, η μητέρα της διαγνώστηκε με σκλήρυνση κατά πλάκας. Το 1968, μετά από 28 χρόνια γάμου, οι γονείς της Μπισέ πήραν διαζύγιο και η Ζακλίν παρέμεινε με την άρρωστη μητέρα της. Ως παιδί, η Ζακλίν πήρε μαθήματα μπαλέτου, ενώ αργότερα σπούδασε υποκριτική και ταυτόχρονα εργάστηκε ως μοντέλο μόδας για να πληρώσει τις σπουδές της.

## Εξωτερικοί σύνδεσμοι
* 

## Παραπομπές


 

Κατηγορία:Αγγλίδες ηθοποιοί κινηματογράφου 
Κατηγορία:Αγγλίδες ηθοποιοί τηλεόρασης
Κρέμα (Ιταλία)

Η **Κρέμα** (ιταλικά: *Crema*) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας. Είναι χτισμένη στις όχθες του ποταμού Σέριο, περίπου 45 χιλιόμετρα μακριά από την Κρεμόνα, την έδρα της επαρχίας.

## Ιστορία
Η Κρέμα καταγράφεται από τον 11ο αιώνα. Κατά τη διάρκεια της διαμάχης ανάμεσα στους Γουέλφους και τους Γιβελλίνους, ο αυτοκράτορας Φρειδερίκος Α΄ Βαρβαρόσσα άλωσε την πόλη το 1159, η οποία είχε συμμαχήσει με το Μιλάνο εναντίον του. Μετά την ειρήνη της Κωνσταντίας το 1183, της επιτράπηκε να ανοικοδομηθεί ξανά. 

Η ανεξάρτητη πόλη κατακτήθηκε από τον Ατσόνε Βισκόντι από το Μιλάνο το 1338 και παρέμεινε μια μικρή χρονική διακοπή στην κυριαρχία της μέχρι το 1449, όταν κατακτήθηκε από τους Βενετούς. Η βενετική κυριαρχία διατηρήθηκε μέχρι το 1797. Το 1861 η Κρέμα έγινε τμήμα της ενοποιημένης Ιταλίας. Σήμερα αποτελεί αγροτικό και βιομηχανικό κέντρο, με παραγωγή συσκευών, υφασμάτων και τροφίμων.

## Πολιτισμός - αξιοθέατα
Τα κύρια αξιοθέατα της πόλης είναι ο γοτθικός καθεδρικός ναός, κατασκευασμένος την περίοδο 1284–1341, ο αναγεννησιακός ναός της Σάντα Μαρία ντέλλα Κρότσε, λίγο έξω από την πόλη, καθώς και τα μεσαιωνικά και αναγεννησιακά μέγαρα της πόλης. Στην πόλη μαγειρεύονται τα τορτέλι κρεμάτσι, τα οποία διαφέρουν από τα υπόλοιπα τορτελίνια λόγω της γλυκιάς γέμισής τους.

Η ταινία του 2017 *[[Να με φωνάζεις με τ' όνομά σου]]*, του Λούκα Γκουαντανίνο, διαδραματίζεται στην πόλη.

## Γαστρονομία
* Μουστασί

## Φωτοθήκη

Comunecrema.jpg|Το δημαρχείο της Κρέμα
Crema il Duomo xilografia.jpg|Ξυλογραφία του καθεδρικού της Κρέμα
Crema (CR) - basilica di Santa Maria della Croce.jpg|Σάντα Μαρία ντελα Κρότσε


## Παραπομπές


## Εξωτερικοί σύνδεσμοι
*  

Κατηγορία:Δήμοι της Επαρχίας της Κρεμόνας
Χεδβίγη Σοφία της Σουηδίας

Η **Χεδβίγη Σοφία** (γερμ. *Hedwig-Sophie von Wittelsbach, prinzessin von Sweden*, 26 Ιουνίου 1681 - 22 Δεκεμβρίου 1708) από τον Οίκο του Βίττελσμπαχ ήταν Πριγκίπισσα της Σουηδίας και με τον γάμο της έγινε Δούκισσα του Χόλσταϊν-Γκόττορπ.

## Βιογραφία
Η *Χεδβίγη Σοφία Αυγούστα* ήταν η πρώτη κόρη του Καρόλου ΙΑ΄ της Σουηδίας και της Ουλρίκης Ελεονώρας, κόρης του Φρειδερίκου Γ΄ της Δανίας.

## Οικογένεια
Παντρεύτηκε το 1698 τον Φρειδερίκο Δ΄ του Χόλσταϊν-Γκόττορπ και είχε τέκνα:
* Κάρολος Φρειδερίκος (1700 - 1739), Δούκας του Σλέσβιχ-Χόλσταϊν-Γκόττορπ. Γιος του ήταν ο:
** Πέτρος Γ΄ (1728 - 1762) της Ρωσίας, Δούκας του Σλέσβιχ-Χόλσταϊν-Γκόττορπ. Νυμφεύτηκε τη Σοφία του Άνχαλτ-Τσερμπστ (μετέπειτα ''Αικατερίνη Β΄ της Ρωσίας'').

## Πρόγονοι



## Πηγές
* Anteckningar om svenska qvinnor (in Swedish)
* Wilhelmina Stålberg: Anteqningar om Svenska kvinnor (In English: Notes on Swedish women) (in Swedish)
* Dansk biografisk Lexikon / VII. Bind. I. Hansen - Holmsted
* Lundh-Eriksson, Nanna: Den glömda drottningen. Karl XII:s syster. Ulrika Eleonora D.Y. och hennes tid. Affärstryckeriet, Norrtälje. (1976)
* Norrhem, Svante (2007). Kvinnor vid maktens sida : 1632-1772. Lund: Nordic Academic Press. Libris 10428618. ISBN 978-91-89116-91-7
* Nanna Lundh-Eriksson (1947). Hedvig Eleonora. Stockholm: Wahlström & Widstrand. ISBN

## Παραπομπές


Κατηγορία:Οίκος του Βίττελσμπαχ
Κατηγορία:Σουηδέζες πριγκίπισσες
Κατηγορία:Δούκισσες του Χόλσταϊν-Γκόττορπ
Για τον νονό από την Σικελία, με αγάπη

Το **Για τον νονό από την Σικελία, με αγάπη** (, ), είναι αστυνομικό θρίλερ Ιταλικής και Γαλλικής συμπαραγωγής του 1972 σε σκηνοθεσία Φερντινάντο Μπάλντι. Πρωταγωνιστούν ο Μπεν Γκαζάρα και ο Φάουστο Τότσι.

## Πλοκή
Ο Ιταλό-Αμερικανός Τζόζεφ Κόπολα θέλει να ξεκινήσει μια παράνομη διακίνηση ναρκωτικών από την Τουρκία προς τις Ηνωμένες Πολιτείες και για το λόγο αυτό πηγαίνει και ζητά την υποστήριξη της σικελικής μαφίας, η οποία θα πρέπει να τον προστατεύσει από τη μαφία των Μασσαλών γνωστή και ως Γαλλικός Σύνδεσμος, που μονοπωλεί το έμποριο ηρωίνης από την Τουρκία. 

Αφού πετυχαίνει τη συμφωνία με την Κόζα Νόστρα ο Κόπολα επιστρέφει στις Ηνωμένες Πολιτείες όμως, ξεχνά τις συμφωνίες που έκανε και αρχιζει να πουλάει μόνος του την ηρωίνη, στρέφοντας εναντίον του όλο τον υπόκοσμο.

## Διανομή ρόλων
* Μπεν Γκαζάρα ως Τζόζεφ Κόπολα
* Σίλβια Μόντι ως Κλαούντια
* Φάουστο Τότσι ως Ντον Βιντζέντσο
* Τζες Χαν ως Σάσα
* Ζοζέ Γκρέκι ως Λουτσια
* Μαλίσα Λόνγκο ως Ροζαλία Καλοτζέρο
* Λουτσιάνο Κατενάτσι ως Τόνι Νικολόντι 
* Μάριο Πίλαρ ως Ιμπράχιμ 
* Λουτσιάνο Ρόσι ως Δρ Χανς 
* Κοράντο Γκάιπα ως Ντον Καλοτζέρο 
* Μπρούνο Καρατσάρι ως Λάρι

## Παραγωγή
Το ξενοδοχείο όπου διαμένει ο Τζόζεφ Κόπολα (Γκαζάρα) καθώς και οι εξωτερικές σκηνές, όπως στη βεράντα με θέα στο Βόσπορο και η πρόσοψη του ξενοδοχείου είναι αυτή του Hilton Istanbul Bosphorus στο Σισλί της Κωνσταντινούπολης (Τουρκία). Για τους εσωτερικούς χώρους, είναι η σουίτα Petronius του ξενοδοχείου Hilton Rome Cavalieri στη Via Alberto Cadlolo 101 στη Ρώμη. Επίσης οι σκηνές του μπαρ και της πισίνας στο πάρκο γυρίστηκαν στο ίδιο ξενοδοχείο. Άλλες σκηνές έγιναν και το Vejano (Βιτέρμπο).

## Κυκλοφορία
Η ταινία κυκλοφόρησε στις ιταλικές κινηματογραφικές αίθουσες στις 22 Δεκεμβρίου 1972, ενώ στις Ηνωμένες Πολιτείες διανεμήθηκε πέντε χρόνια αργότερα, τον Ιανουάριο του 1977.

## Παραπομπές

## Εξωτερικοί σύνδεσμοι
* 

Κατηγορία:Ιταλικές ταινίες της δεκαετίας 1970
Κατηγορία:Ιταλικές αστυνομικές ταινίες
Κατηγορία:Ιταλόφωνες ταινίες 
Κατηγορία:Ταινίες του 1972 
Κατηγορία:Ταινίες γυρισμένες στη Ρώμη
Κατηγορία:Ταινίες γυρισμένες στην Τουρκία
Κατηγορία:Ταινίες σε σκηνοθεσία Φερντινάντο Μπάλντι
Κατηγορία:Ταινίες που συσχετίζονται με το οργανωμένο έγκλημα στην Ιταλία
Κατηγορία:Ταινίες τοποθετημένες στη Σικελία
Κατηγορία:Ταινίες με θέμα τη σικελική μαφία
Χεβδίγη Ελισάβετ του Παλατινάτου-Νόιμπουργκ

Η **Εδβίγη Ελισάβετ** (γερμ. *Hedwig Elisabeth von Wittelsbach, prinzessin von Pfalz-Neuburg*, 18 Ιουλίου 1673 - 10 Αυγούστου 1722) από τον Οίκο του Βίττελσμπαχ ήταν κόρη του Δούκα του Παλατινάτου-Νόιμπουργκ και με τον γάμο της έγινε πριγκίπισσα της Πολωνίας-Λιθουανίας.

## Βιογραφία
Η *Εδβίγη Ελισάβετ Αμαλία* ήταν το δέκατο πέμπτο παιδί (δέκατο τρίτο επιζήσαν) και η έβδομη (πέμπτη επιζήσασα) κόρη του Φιλίππου Γουλιέλμου του Παλατινάτου-Νόιμπουργκ και της Ελισάβετ Αμαλίας, κόρης του Γεωργίου Β΄ της Έσσης-Ντάρμστατ.

## Οικογένεια
Παντρεύτηκε τον Ιάκωβο Λουδοβίκο Σομπιέσκι, Πρίγκιπα της Πολωνίας-Λιθουανίας, και είχε τέκνα:
* Μαρία Ιωάννα Λεοπολδίνη (1693 - 1695).
*Μαρία Καζιμίρα (1695 - 1723).
*Ιωάννης (1695 - 1696).
* Μαρία Καρολίνα (1697 - 1740), παντρεύτηκε πρώτα τον Φρεντερίκ Μωρίς Καζιμίρ ντε Λα Τουρ ντ'Ωβέρν, Πρίγκιπα του Τυρέν, και μετά τον αδελφό του Σαρλ Γκοφρουά ντε Λα Τουρ ντ'Ωβέρν, Δούκα του Μπουγιόν.
*Ιωάννης (1698 - 1699).
* Μαρία Κλημεντίνη (1702 - 1735), παντρεύτηκε τον Ιάκωβο Φραγκίσκο Εδουάρδο Στιούαρτ τον ''Πρεσβύτερο διεκδικητή'', Πρίγκιπα της Αγγλίας, Σκωτίας & Ιρλανδίας.
* Μαρία Μαγδαληνή (3 Αυγούστου 1704), θνησιγενής.

## Πρόγονοι





## Πηγές
* Roszkowska W., *Oława królewiczów Sobieskich, Wydawnictwo Zakładu Narodowego im*. Ossolińskich, Wrocław-Warszawa-Kraków 1968, s. 121-122, 142.
* Skrzypietz A., Narodziny i śmierć dzieci w rodzinie Sobieskich [w:] S. Achremczyk (red.), *Między barokiem a oświeceniem. Radości i troski dnia codziennego*, Olsztyn 2006, s. 288-289.



Κατηγορία:Οίκος του Βίττελσμπαχ
Κατηγορία:Παλατινές κόμισσες του Νόιμπουργκ
Κατηγορία:Πολωνές πριγκίπισσες
Κατηγορία:Πολωνές του 17ου αιώνα
Κατηγορία:Οικογένεια Σομπιέσκι
Μαρία Ελισάβετ της Βαυαρίας

Η **Μαρία Ελισάβετ** (γερμ. *Maria Elisabet*, 9 Σεπτεμβρίου 1914 - 13 Μαΐου 2011) του Οίκου του Βίττελσμπαχ, ήταν πριγκίπισσα της Βαυαρίας, η οποία μετά τον γάμο της έγινε αυτοκράτειρα της Βραζιλίας.

## Βιογραφία
Η *Μαρία Ελισάβετ Φραγκίσκη Ιωσηφίνα Θηρεσία* ήταν το δεύτερο παιδί και η πρώτη κόρη του Φραγκίσκου της Βαυαρίας και της Ισαβέλλας Αντωνίας, κόρης του Καρόλου Αλφρέδου του Κρόυ.

## Οικογένεια
Παντρεύτηκε το 1937 τον Πέτρο Ερρίκο της Ορλεάνης-Μπραγκάνζα, διεκδικητή Αυτοκράτορα της Βραζιλίας, και είχε δεκατρια τέκνα:
* Λουδοβίκος (1938 - 2022), τιτουλάριος Αυτοκράτορας της Βραζιλίας.
* Εύδης (1939 - 2020), αποκήρυξε το δικαίωμα διαδοχής στο θρόνο της Βραζιλίας.
* Βερτράνδος (γενν. 1941), τιτουλάριος διάδοχος της Βραζιλίας.
* *Ισαβέλλα* Μαρία Ιωσηφίνα Ερριέττα Φραγκίσκη (1944 - 2017).
* *Πέτρος* ντε Αλκάνταρα Ερρίκος Μαρία Μιχαήλ Γαβριήλ Ραφαήλ Γκοντζάγκα (γενν. 1945), αποκήρυξε το δικαίωμα διαδοχής στο θρόνο της Βραζιλίας, παντρευτηκε τη Μαρία ντε Φάτιμα Μπατίστα ντε Ολιβέιρα Ρόσα, απέκτησαν πέντε παιδιά.
* Μαρία Καρολίνα (28 Σεπτεμβρίου 1946), γεννήθηκε πρόωρα, έζησε για δέκα ώρες, πέθανε λόγω αναπνευστικού προβλήματος.
* *Φερδινάνδος* Διονύσιος Μαρία Ιωσήφ Μιχαήλ Γαβριήλ Ραφαήλ Γκοντζάγκα (γενν. 1948), αποκήρυξε το δικαίωμα διαδοχής στο θρόνο της Βραζιλίας.
* Αντώνιος (1950 - 2024), Πρίγκιπας της Ορλεάνης-Μπραγκάνσα.
* *Ελεονώρα* Μαρία Ιωσηφίνα Ρόζα Φιλίππα Μιχαέλα Γαβριέλα Ραφαέλα Γκοντζάγκα (γενν. 1953), παντρεύτηκε τον Μιχαήλ του Λιν, απεκτησαν δυο παιδιά.
* *Φραγκίσκος* Μαρία Ιωσήφ Ράσσος Μιχαήλ Γαβριήλ Ραφαήλ Γκοντζάγκα (γενν. 1955), αποκήρυξε το δικαίωμα διαδοχής στο θρόνο της Βραζιλίας, παντρεύτηκε την Κλάουντια Ρεγκίνα Λισμπόα Μαρτίνς Γκοντίνιο.
* *Αλβέρτος* Μαρία Ιωσήφ Ιωάννης Μιχαήλ Γαβριήλ Ραφαήλ Γκοντζάγκα (γενν. 1957), αποκήρυξε tο δικαίωμα διαδοχής στο θρόνο της Βραζιλίας, παντρεύτηκε τη Μαρίτσα Μπουλκάο Ριμπας Μπόκελ, απέκτησαν τέσσερα παιδιά.
* *Μαρία Θηρεσία* Αδελγόνδη Λουίζα Ιωσηφίνα Μιχαέλα Γαβριέλα Ραφαέλα Γκοντζάγκα (γενν. 1959), παντρεύτηκε τον Γιοχάννες Εσσέλ ντε Γιον, απέκτησαν δύο παιδιά.
* *Μαρία Γαβριέλα* Δωροθέα Ισαβελλα Ιωσηφίνα Μιχαέλα Γαβριέλα Ραφαέλα Γκοντζάγκα (γενν. 1959), δίδυμη της Μαρίας Θηρεσίας, παντρεύτηκε και διαζεύχθηκε τον Τέοντορ Σέννα ντε Ουνγκρία ντα Σιλβα Μασάντο.

## Πρόγονοι





## Πηγές
* Imperial House of Brazil (Portuguese)
* thePeerage.com - Maria Elisabeth Prinzessin von Bayern
* Genealogics - Leo van de Pas - Prinzessin Maria von Bayern
* The Royal House of Stuart, London, 1969, 1971, 1976, Addington, A. C., Reference: page 78.

## Παραπομπές


Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κταπόδια Μυκόνου

Τα **Κταπόδια** ή **Σταπόδια** είναι συστάδα τριών βραχονησίδων στα νοτιοανατολικά της Μυκόνου. Απέχουν 5 ναυτικά μίλια από τη Μύκονο και 20 από την Ικαρία και διοικητικά ανήκουν στη Δημοτική Ενότητα Άνω Μεράς, η οποία υπάγεται στον Δήμο Μυκόνου.

Οι βραχονησίδες είναι πετρώδεις και ακατοίκητες. Η μεγαλύτερη από αυτές ονομάζεται Σταπόδι ή Καλαμαπόδι. Η περιοχή είναι προστατευόμενη και ενταγμένη στο δίκτυο Natura 2000, καθώς εκεί έχει φωλιές η μεσογειακή φώκια.

Τα νησάκια ταυτίζονται με τους *Μελάντιους σκόπελους* των αρχαίων Ελλήνων. Παλαιότερα, το κοντινό Τραγονήσι χρησιμοποιούταν ως βοσκότοπος από τους μοναχούς της μονής Τουρλιανής της Μυκόνου, οι οποίοι δεν προτιμούσαν τα Κταπόδια καθώς δεν είχαν καθόλου πόσιμο νερό.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Κατηγορία:Νησιωτικά συμπλέγματα Ελλάδας
Νεοχώρι Φαλαισίας Αρκαδίας

Το **Νεοχώρι Φαλαισίας** είναι οικισμός της Περιφερειακής Ενότητας Αρκαδίας, στην Περιφέρεια Πελοποννήσου. Διοικητικά ανήκει στην **Κοινότητα Νεοχωρίου Φαλαισίας** και υπάγεται στη Δημοτική Ενότητα Φαλαισίας (πρώην Δήμος Φαλαισίας), του Δήμου Μεγαλόπολης.

## Γεωγραφικές πληροφορίες
Το **Νεοχώρι Φαλαισίας** βρίσκεται σε υψόμετρο 1.182 μέτρων, στις πλαγιές του όρους Ταΰγετος και είναι κτισμένο, κοντά στα όρια των Περιφερειακών Ενοτήτων, Αρκαδίας, Μεσσηνίας και Λακωνίας. Ο πληθυσμός του, σύμφωνα με την Απογραφή του 2011, είναι 59 κάτοικοι.

## Συνώνυμοι οικισμοί
Στην Περιφερειακή Ενότητα Αρκαδίας, υπάρχουν άλλοι 4 οικισμοί, με την ονομασία **Νεοχώρι**:

* Νεοχώρι Βόρειας Κυνουρίας Αρκαδίας
* Νεοχώρι Κορυθίου Αρκαδίας
* Νεοχώρι Μεγαλόπολης Αρκαδίας
* Νεοχώρι Γορτυνίας Αρκαδίας

## Διοικητικές μεταβολές

### Νεοχώρι Φαλαισίας

### Κοινότητα Νεοχωρίου Φαλαισίας

## Διατελέσαντες Κοινοτάρχες

## Διοικητική υπαγωγή

## Εξωτερικοί σύνδεσμοι

* '''Neochori Falaisias-Νεοχώρι Φαλαισίας''' (facebook)
* '''Νεοχώρι Φαλαισίας Αρκαδίας''' (Τα χωριά της Ελλάδας)
* '''ΝΕΟΧΩΡΙ, Χωριό, ΦΑΛΑΙΣΙΑ''' (GREEK TRAVEL PAGES)
* '''Νεοχώρι''' (Exploring Greece)
* **[https://www.youtube.com/watch?v=estZWHgoEws Neochori Falaisias 4k]** (youtube)

## Παραπομπές


## Χάρτης


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Πόλεμος του Καστελαμαρέζε

**Ο Πόλεμος του Καστελαμάρεζε** (αγγλικά: Castellammarese war) ήταν ένας αιματηρός αγώνας εξουσίας για τον έλεγχο της ιταλοαμερικανικής μαφίας που έλαβε χώρα στη Νέα Υόρκη από τον Φεβρουάριο του 1930 έως τον Απρίλιο του 1931, μεταξύ των συμμοριών του Τζο «Το Αφεντικό» Μασερία και εκείνων του Σαλβατόρε Μαραντζάνο. Το όνομα αυτού του πολέμου της μαφίας προέρχεται από την πόλη της Σικελίας Καστελαμάρε ντελ Γκόλφο, η οποία είναι η γενέτειρα του Μαραντζάνο. 

Η παράταξη του Μαραντζάνο κέρδισε, στη συνέχεια διαίρεσε τις οικογένειες εγκληματιών της Νέας Υόρκης στις διαβόητες πέντε οικογένειες και ανακήρυξε τον εαυτό του capo di tutti capi («αφεντικό όλων των αφεντικών»). Ωστόσο, δολοφονήθηκε σύντομα, τον Σεπτέμβριο του 1931, κατόπιν εντολής του Λάκι Λουτσιάνο, ο οποίος ίδρυσε μια συμφωνία κατανομής δυνάμεων που ονομάστηκε «Η Επιτροπή», μια ομάδα οικογενειών μαφίας ίσου ύψους, για να αποφευχθούν παρόμοιοι πόλεμοι στο μέλλον.

## Υπόβαθρο
Οι επιχειρήσεις της μαφίας στις Ηνωμένες Πολιτείες τη δεκαετία του 1920 ελέγχονταν από τον Τζο Μασερία, του οποίου η οικογένεια αποτελούνταν κυρίως από μαφιόζους από τη Σικελία, τις περιοχές της Καλαβρίας και της νότιας Ιταλίας.

Ο Σικελός μαφιόζος Βίτο Κάσιο Φέρρο αποφάσισε να πάρει τον έλεγχο των δραστηριοτήτων της μαφίας στις ΗΠΑ, στέλνοντας από την βάση του στο Καστελαμαρέζε Ντελ Γκόλφο, τον Σαλβατόρε Μαραντζάνο για να καταλάβει τον έλεγχο. Εξωτερικά, ο πόλεμος του Καστελαμαρέζε ήταν μεταξύ των δυνάμεων του Μασερία και του Μαραντζάνο. Στην πραγματικότητα, ήταν μια διαμάχη γενεών, ένας πόλεμος ανάμεσα στην παλιά σικελική μαφία, γνωστή ως το «Μουστάς Πιτ» για το μακρύ μουστάκι, και τη νέα γενιά Ιταλών, εκείνων που γεννήθηκαν στις Ηνωμένες Πολιτείες ή πήγαν στη χώρα ως μετανάστες.

## Παραπομπές


## Πηγές
* 
* 
* 
* 

Κατηγορία:Αμερικανική μαφία
Μαρία Ιωσηφίνα της Ισπανίας

Η **Μαρία Ιωσηφίνα** (ισπαν. *Maria Josefa di Borbone*, 6 Ιουλίου 1744 - 8 Δεκεμβρίου 1801) από τον Οίκο των Βουρβόνων-Ισπανίας ήταν πριγκίπισσα της Νάπολης-Σικελίας, μετά πριγκίπισσα (infanta) της Ισπανίας. Έζησε στην Αυλή του πατέρα της και μετά του αδελφού της, Καρόλου Δ΄ της Ισπανίας. 

## Βιογραφία
Η *Μαρία Ιωσηφίνα Καρμέλα* ήταν το τέταρτο παιδί και η τέταρτη κόρη του Καρόλου Γ΄ της Ισπανίας και της Μαρίας Αμαλίας, κόρης του Φρειδερίκου Αυγούστου Β΄ της Σαξονίας (''Αυγούστου Γ΄ της Πολωνίας'').

Γεννήθηκε στη Γκαέτα της Νάπολης και έλαβε το όνομα της εκ μητρός μάμμης της, Μαρίας Ιωσηφίνας της Αυστρίας. Έζησε στην Αυλή του πατέρα της, που από το 1738 ήταν βασιλιάς της Νάπολης και -σε προσωπική ένωση- βασιλιάς της Σικελίας. Οι γονείς της παντρεύτηκαν το 1738. Αντί γι' αυτήν, επελέγη η επόμενη αδελφή της, Μαρία Λουίζα, ως σύζυγος του Λεοπόλδου Β΄ της Αγίας Ρωμαϊκής Αυτοκρατορίας. 

Ως πριγκίπισσα της Ισπανίας είχε την προσφώνηση *Βασιλική Υψηλότης*. Οι γονείς της ήταν αφοσιωμένοι ως σύζυγοι. Όταν έφθασαν στην Ισπανία, σχεδόν ένα έτος μετά η μητέρα της απεβίωσε (1760). Ο πατέρας της απεβίωσε το 1788. Έπειτα, η Μαρία Ιωσηφίνα έζησε στην Αυλή, όπου δέσποζε η Μαρία Λουίζα της Πάρμας, σύζυγος του αδελφού της, Καρόλου Δ΄, με την οποία δεν τα πήγαινε καλά. Όταν το 1768 απεβίωσε η Μαρία Λετσύνσκα, σύζυγος του Λουδοβίκου ΙΕ΄ της Γαλλίας, η 24ετής Μαρία Ιωσηφίνα ήταν υποψήφια νύφη, αλλά ο 58χρονος Λουδοβίκος ΙΕ΄ απέρριψε την ιδέα λόγω μεγάλης διαφοράς στην ηλικία. 

Έμεινε άγαμη και έπειτα από το τέλος του πατέρα της συνέχισε να ζει στο βασιλικό ανάκτορο με τον αδελφό της Κάρολο Δ΄. Υποστήριξε τις Καρμελίτισσες μοναχές και κανόνισε να ταφεί στη μονή τους της Αγίας Θηρεσίας.

Απεβίωσε σε ηλικία 57 ετών στο Βασιλικό Ανάκτορο της Μαδρίτης. Το 1808 ο αδελφός της εκτοπίστηκε και εξορίστηκε. Τον διαδέχθηκε ο γιος του Φερδινάνδος Ζ΄, τον οποίο σύντομα ανέτρεψε ο Ναπολέων Βοναπάρτης. Το 1877 η σορός της μεταφέρθηκε στο Εσκοριάλ.

## Πρόγονοι

## Πηγές
* Mississippi Commission For international Cultural Exchange. The Majesty of Spain: Royal Collections from The Museo del Prado & The Patrimonio Nacional. Mississippi Commission For international Cultural Exchange Inc, 2001.

## Παραπομπές


Κατηγορία:Οίκος του Βίττελσμπαχ
Κατηγορία:Ισπανίδες Ινφάντας
Κατηγορία:Πριγκίπισσες της Σικελίας
Κατηγορία:Πριγκίπισσες της Νάπολης
Μόα

Η **Μόα** (αγγλικά και σουαχίλι: *Moa*), είναι ένα Αγροτικό Τμήμα στην Περιοχή Μκίνγκα (*Mkinga District*), στην Περιφέρεια Τάνγκα (*Tanga Region*) της Τανζανίας.

Σύμφωνα με την απογραφή του 2012, η Μόα αριθμούσε 4.339 κατοίκους.

## Κλίμα
Το κλίμα της Μόα είναι το τροπικό ξηρό κλίμα σαβάνας.

## Γεωλογία
Η Μόα γεωλογικά, βρίσκεται επάνω σε Τεκτονική Πλάκα (*Tectonic Plate*) και πιό συγκεκριμένα πάνω στην Σομαλική Πλάκα (*Somali Plate*).

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Τάνγκα
*Περιοχή Μκίνγκα
* Τάνγκα (Τανζανία)

## Παραπομπές


Κατηγορία:Περιφέρεια Τάνγκα
Κατηγορία:Τμήματα της Περιοχής Μκίνγκα
Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Τάνγκα
Κατηγορία:Γεωγραφία της Περιφέρειας Τάνγκα
Πανελλήνιο πρωτάθλημα κλειστού στίβου ανδρών 2020

Το **34ο [[Πανελλήνιο πρωτάθλημα κλειστού στίβου ανδρών]]**, διοργανώθηκε στις 28 και 29 Φεβρουαρίου 2020 στο Στάδιο Ειρήνης και Φιλίας. Πρωταθλητής αναδείχθηκε για δέκατη φορά στην ιστορία του ο Ολυμπιακός. 

## Νικητές

Πηγή: 


File:09301 Κωνσταντίνος Μπανιώτης.JPG|Κωνσταντίνος Μπανιώτης. Χρυσό μετάλλιο στο Ύψος.
File:09958 Δημήτρης Τσιάμης.JPG|Δημήτρης Τσιάμης. Χρυσό μετάλλιο στο Τριπλούν.


## Ομαδική βαθμολογία
Βαθμολογήθηκαν συνολικά 58 σωματεία.

Πηγή: 

## Πηγές
* ΣΕΓΑΣ: Άλλο ένα Πανελλήνιο Πρωτάθλημα πέρασε στην ιστορία

## Παραπομπές

Κλειστου στιβου ανδρων
Κατηγορία:Στίβος το 2020
Κατηγορία:Διοργανώσεις στίβου στον Πειραιά
Επαρχία Μπετζάγια

Η **επαρχία Μπετζάγια** (, , ) είναι επαρχία της Αλγερίας στην περιοχή της Καβυλίας. Πρωτεύουσα της επαρχίας είναι η πόλη Μπετζάγια. Σύμφωνα με την απογραφή του 2008 έχει 912.577 κατοίκους. 

Το Εθνικό Πάρκο Γκουραβά βρίσκεται στην επαρχία Μπετζάγια. Πληθυσμός απειλούμενων με εξαφάνιση πρωτευόντων ειδών, ο Μακάκας της Μπαρμπαριάς, βρίσκεται μέσα στο πάρκο. Αυτό το πρωτεύον έχει πολύ περιορισμένο και διακριτό εύρος. 

## Διοικητική διαίρεση
Η επαρχία χωρίζεται σε 19 διαμερίσματα (*[[Νταΐρα|νταΐρες]]*), οι οποίες χωρίζονται περαιτέρω σε 52 *[[Κοινότητες της Αλγερίας|κοινότητες]]* ή δήμους. 

### Διαμερίσματα

### Κοινότητες

# Αντεκάρ
# Αΐτ-Ριζίν
# Αΐτ-Σμαΐλ
# Ακμπού
# Ακφαντού
# Αμαλού
# Αμιζούρ
# Αοκάς
# Μπαρμπασά
# **[[Μπετζάγια]]**
# Μπενί Ντζελίλ
# Μπενί Κσιλά
# Μπενί Μαούς
# Μπενί Μελικές
# Μπουτζελίλ
# Μπουχαμζά
# Μπουχελιφά
# Σελατά
# Σεμινί
# Νταργκινά
# Ντράα Ελ-Καΐντ
# Ελ-Φλαγιέ
# Ελ-Κσερ
# Φεραούν
# Ιφεναΐν Ιλμαθέν
# Ιγκίλ Αλί
# Ιγκράμ
# Κεντιρά
# Χερατά
# Μελμπού
# Ουεντ Γκιρ
# Ουζελαγκέν
# Σεντούκ
# Σεμαούν
# Σιντί-Αΐς
# Σιντί-Αγιάντ
# Σιντί-Σαΐντ
# Σουκ Ελ-Θενίν
# Σουκ-Ουφελά
# Ταλά Χαμζά
# Ταμοκρά
# Ταμριτζέτ
# Ταουρίτ Ιγκίλ
# Τασκριούτ
# Ταζμάλτ
# Τιναμπντέρ
# Τιμπάν
# Τισύ
# Τιφρά
# Τιμεζρίτ
# Τιζί Ν'Μπερμπέρ
# Τουτζά

## Παραπομπές



Μπετζαγια
Μαρία Θηρεσία δε Βαγιαβρίγα

Η **Μαρία-Θηρεσία δε Βαγιαβρίγα υ Ρόθας** (ισπαν. *María Teresa de Vallabriga y Rozas*, 5 Σεπτεμβρίου 1758 - 15 Φεβρουαρίου 1820) από τον Οίκο δε Βαγιαβρίγα ήταν κόρη του κόμη του Τορεσκάσας και με τον γάμο της έγινε κόμισσα του Σινσόν.

## Βιογραφία
Ήταν κόρη του Χοσέ Ιγνάσιο δε Βαγιαβρίγα υ Εσπανιόλ, κόμη του Τορεσκάσας και της Χοσέφα δε Ρόθας υ Ντρυμόντ ντε Μελφόρ, 4ης κόμισσας του Καστελμπλάνκο.

Παντρεύτηκε τον Λουδοβίκο πρίγκιπα της Ισπανίας, όμως ο γάμος ήταν μοργανατικός και απέκλειε τα παιδιά τους από τη διαδοχή, κάτι που ικανοποιούσε τον αδελφό του Κάρολο Γ΄ της Ισπανίας.

## Οικογένεια
Παντρεύτηκε τον Λουδοβίκο των Βουρβόνων-Ισπανίας κόμη του Σινσόν και είχε τέκνα:
* Λουδοβίκος-Μαρία 1777-1823, καρδινάλιος, 14ος κόμης του Σινσόν, 1ος μαρκήσιος του Σαν ΜΑρτίν δε λα Βέγα.
* Μαρία-Θηρεσία 1779-1828, παντρεύτηκε τον Μανουέλ Γοδόι υ Αλβάρεθ δε Φάρια, πρίγκιπα της δε λα Παθ (της Ειρήνης), 1ο δούκα της Αλκούδια, 1ο δούκα της Σουέκα, 1ο βαρόνο του Μασκαλμπό, Πρώτο Γραμματέα του Κράτους στην Ισπανία (1792-97, 1801-08), ευνοούμενο του βασιλικού ζεύγους. Απέκτησαν ένα τέκνο:
** Καρλότα δε Γοδόυ, 2η δούκισσα της Σουέκα 1800-1886, παντρεύτηκε τον Καμίλλο Ρούσπολυ, δούκα της Σουέκα και είχαν δύο γιους: Αντόλφο και Λουίτζι Ρούσπολι.
* Μαρία-Λουίζα 1780-1846, Ευγενής Κυρία του Βασιλικού Τάγματος της Βασίλισσας Μαρίας-Λουίζας. Παντρεύτηκε τον Χοακίν Χοσέ δε Μελγαρέχο, 1ο δούκα του Σαν Φερνάνδτο δε Κιρόγα υπουργό των Εξωτερικών της Ισπανίας (1819-1820). Δεν απέκτησαν απογόνους.

## Πηγές
* McWhirter, Ross, McFarlan, Donald, Boehm, David A., and McWhirter, Norris. 1989. 1990 Guinness Book of World Records. Sterling Pub. Co. p.&nbsp;270.
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p.&nbsp;8.

## Παραπομπές


Κατηγορία:Ισπανική τάξη ευγενών
Μαρία Θηρεσία ντε Μπορμπόν, 15η κόμισσα του Σινσόν

Η **Μαρία Θηρεσία**, (ισπαν. *María Teresa de Borbón y Vallabriga*, 6 Μαρτίου 1779 - 23 Νοεμβρίου 1828) από τον Οίκο των Βουρβόνων-Ισπανίας ήταν κόρη του κόμη του Σινσόν & πρίγκιπα της Ισπανίας και με τον γάμο της έγινε δούκισσα της Αλθκούδια, ως σύζυγος του Πρώτου Γραμματέα του Κράτους.

## Βιογραφία
Η *Μαρία Θηρεσία Καρολίνα* ήταν η πρώτη κόρη του Λουδοβίκου, 13ου κόμη του Σινσόν & πρίγκιπα της Ισπανίας, και της Μαρίας Θηρεσίας δε Βαγιαβρίγια υ Ρόθας, κόρης του Χοσέ-Ιγκνάθιο δε Βαγιαβρίγα υ Εσπανιόλ, κόμη του Τορεσκάσας. Ο γάμος ήταν μοργανατικός και έτσι οι απόγονοι αποκλείονταν από τη διαδοχή.

## Οικογένεια
Παντρεύτηκε το 1797 τον Μανουέλ Γοδόυ υ Αλβάρεθ δε Φάρια, πρίγκιπα δε λα Παθ (της Ειρήνης), 1ο δούκα της Αλκούδια, 1ο δούκα της Σουέκα, 1ο βαρόνο του Μασκαλμπό, Πρώτο Γραμματέα του Κράτους στην Ισπανία, ευνοούμενο του βασιλικού ζεύγους. Είχε τέκνο:
* Καρλότα 1800-1886, 2η δούκισσα της Σουέκα. Παντρεύτηκε τον Καμίλλο Ρούσπολι πρίγκιπα της Αυστρίας και είχε τέκνα:
** Αδόλφος 1822-1914, 2ος δούκας της Αλκούδια.
*** Κάρολος 1858-1936, 3ος δούκας της Αλκούδια & Σουέκα.
** Λουδοβίκος 1828-1893, 3ος μαρκήσιος της Μποαντίγια ντελ Μόντε.
*** Καμίλλο 1865-1944, 4ος μαρκήσιος της Μποαντίγια ντελ Μόντε.

## Πηγές
* Instituto de Salazar y Castro. Elenco de Grandezas y Titulos Nobiliarios Españoles, Various (periodic publication).



Κατηγορία:Οίκος των Βουρβόνων-Ισπανίας
Κατηγορία:Κόμισσες της Ισπανίας
Μικροκράτη και Ευρωπαϊκή Ένωση

Υπάρχουν αρκετά μικροκράτη στην Ευρώπη. Παρόλο που δεν υπάρχει σαφής συναίνεση ως προς ποιες πολιτικές μονάδες χαρακτηρίζονται ως *μικροκράτη*, οι περισσότεροι ερευνητές θεωρούν την Ανδόρρα, το Λίχτενσταϊν, το Μονακό, τον Άγιο Μαρίνο και το Βατικανό ως παραδείγματα μικροκράτους. Ταυτόχρονα, μερικοί ακαδημαϊκοί αμφισβητούν ακόμη και τον χαρκατηρισμό του Βατικανού ως πραγματικό κράτος υποστηρίζοντας ότι δεν ανταποκρίνεται στα «παραδοσιακά κριτήρια της κρατικής υπόστασης» και ότι «το ειδικό καθεστώς της Πόλης του Βατικανού θεωρείται πιθανώς καλύτερα ως μέσο για να διασφαλιστεί ότι ο Πάπας μπορεί ελεύθερα να ασκεί τις πνευματικές του λειτουργίες και από αυτή την άποψη είναι χαλαρά ανάλογη με εκείνη των αρχηγών των διεθνών οργανισμών». Σύμφωνα με τον ποιοτικό ορισμό των μικροκρατών που προτάθηκε από τον Dumienski (2014), τα μικροκράτη μπορούν επίσης να θεωρηθούν ως «σύγχρονα προστατευόμενα κράτη, δηλαδή κυρίαρχα κράτη που μπόρεσαν να μεταθέσουν μονομερώς ορισμένα χαρακτηριστικά της κυριαρχίας σε μεγαλύτερες δυνάμεις, με αντάλλαγμα την οικονομική και πολιτική βιωσιμότητα τους έναντι των γεωγραφικών ή δημογραφικών τους περιορισμών." Και πράγματι, όλες τα ευρωπαϊκά μικροκράτη είναι κυρίαρχα κράτη που λειτουργούν σε στενή (και εθελοντική) σχέση με τον αντίστοιχο μεγαλύτερο γείτονά τους. Σήμερα, όλα τα Ευρωπαϊκά μικροκράτη έχουν κάποια σχέση με την Ευρωπαϊκή Ένωση (EU).

## Δείτε επίσης
* Ειδικά εδάφη των κρατών μελών της Ευρωπαϊκής Ένωσης

## Σημειώσεις


## Παραπομπές


Ευρωπαικη Ενωση
Ευρωπαικη Ενωση
Ευρωπαικη Ενωση
Ευρωπαικη Ενωση
Κατηγορία:Διμερείς σχέσεις της Ευρωπαϊκής Ένωσης
Ευρωπαικη Ενωση
Λουδοβίκος Μαρία ντε Μπορμπόν υ Βιγιαβρίγα

Ο **Λουδοβίκος-Μαρία**, ισπαν. Luis-Maria de Borbón y Vallabriga (22 Μαΐου 1777 - 19 Μαρτίου 1823) από τον Οίκο των Βουρβόνων-Ισπανίας ήταν καρδινάλιος, 14ος κόμης του Σινσόν και 1ος μαρκήσιος του Σαν Μαρτίν δε λα Βέγα.

## Βιογραφία
Ήταν ο μόνος γιος του Λουδοβίκου 13ου κόμη του Σινσόν, πρίγκιπα της Ισπανίας και της Μαρίας-Θηρεσίας δε Βαγιαβρίγα υ Ρόθας, Κυρίας του Βασιλικού Τάγματος της Βασίλισσας Μαρίας-Λουίζας, κόρης του Ιγνάσιο δε Βαγιαβρίγα υ Εσπανιόλ, κόμη του Τορεσκάσας. Ο γάμος ήταν μοργανατικός και έτσι οι απόγονοι αποκλείονταν από τη διαδοχή.

Γεννήθηκε στο Καδάλθο δε λος Βίδιος. Όταν το 1785 απεβίωσε ο πατέρας του, έπρεπε να μετακομίσουν στο Τολέδο, ώστε να εκπαιδευτούν από τον Φραγκίσκο-Αντώνιο δε Λορενθάνα υ Μπουτρόν αρχιεπίσκοπο του Τολέδου, διάσημο καρδινάλιο, ιστορικό και λαμπρό Ισπανό. Από το 1788 που απεβίωσε ο Κάρολος Γ΄ της Ισπανίας, τους επετράπη να χρησιμοποιούν το οικογενειακό όνομα και τον θυρεό των Βουρβόνων.

## Πρόγονοι





## Πηγές
* McWhirter, Ross, McFarlan, Donald, Boehm, David A., and McWhirter, Norris. 1989. 1990 Guinness Book of World Records. Sterling Pub. Co. p. 270.
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 8.

## Παραπομπές


Κατηγορία:Οίκος των Βουρβόνων-Ισπανίας
Ορτά Τζαμί (Βέροια)

Το  **Ορτά Τζαμί**, στη Τουρκική γλώσσα σημαίνει "Κεντρικό Τζαμί") είναι ένα οθωμανικό τέμενος του 15ου αιώνα στη πόλη της Βέροιας στην Βόρεια Ελλάδα, Μακεδονία. 

Χτισμένο το 1490, το τζαμί είναι "ένα από τα πιο αξιοσημείωτα δείγματα οθωμανικής αρχιτεκτονικής" στην πόλη. Όπως δηλώνει το τουρκικό του όνομα, βρίσκεται στο κέντρο της πόλης, ανάμεσα στους δρόμους Κεντρικής, Λεωνίδου και Θεμιστοκλέους. Πρόκειται για ένα απλό, τετραγωνικής κάτοψης (πλευράς 8 μέτρων) μόνοχωρο, τρουλοσκεπές κτίσμα. Μπροστά από την κύρια είσοδο υπήρχε εντυπωσιακό προστώο, με μαρμάρινους, αράβδωτους κίονες που έφεραν οξυκόρυφα τόξα από κεραμικά πλακίδια. Τα τόξα είχαν τέσσερα κέντρα χάραξης και συνδέονταν στη βάση τους με ξύλινα οριζόντια δοκάρια. Σήμερα σώζεται μόνο ένα μικρό τμήμα του προστώου. Ο θόλος που ήταν κάποτε καλυμμένος με φύλλα μολύβδου, στηρίζεται σε οκταγωνικό τύμπανο που επικάθεται στους τέσσερις τοίχους του κτηρίου μέσω σφαιρικών τριγώνων.   

Το Ορτά Τζαμί είναι χτισμένο με πωρόλιθους μεγάλου μεγέθους και μάρμαρα, σπόλια παλαιότερων κτισμάτων, βυζαντινών και αρχαίων χρόνων.  

## Παραπομπές


## Πηγές

* 

## Εξωτερικοί σύνδεσμοι
* 

Κατηγορία:Οθωμανικά τζαμιά στην Ελλάδα
Κατηγορία:Βέροια
Άλφρεντ Μολίνα

Ο **Άλφρεντ Μολίνα** (, γενν. 24 Μαΐου 1953) είναι Αγγλοαμερικανός ηθοποιός. Είναι γνωστός για τους ρόλους του σε ταινίες όπως *[[Ο Ιντιάνα Τζόουνς και οι κυνηγοί της Χαμένης Κιβωτού]]* (1981), *[[Τεντώστε τ' αυτιά σας]]* (1987), *[[Μάβερικ]]* (1994), *[[Θανάσιμο είδος]]* (1995), *[[Chocolat]]* (2000), *[[Φρίντα]]* (2002), *[[Spider-Man 2]]* (2004) και *[[Κώδικας Da Vinci|Κώδικας Ντα Βίντσι]]* (2006). Επίσης έχει δώσει τη φωνή του σε ήρωες των ταινιών *[[Rango (ταινία, 2011)|Rango]]* (2011), *[[Μπαμπούλες Πανεπιστημίου]]* (2013), *[[Ραλφ εναντίον Ίντερνετ]]* (2018), *[[Ψυχρά κι Ανάποδα ΙΙ]]* (2019) και άλλων.

## Τα πρώτα χρόνια
Ο Μολίνα γεννήθηκε στο Πάντινγκτον του Λονδίνου. Ο πατέρας του ονομαζόταν Εστεμπάν Μολίνα και ήταν Ισπανός μετανάστης από τη Μαδριτη που είχε μεταναστεύσει στην Αγγλία το 1939 και εργαζόταν ως σερβιτόρος και οδηγός. Η μητέρα του Τζοβάννα (το γένος Μπονέλι) ήταν Ιταλίδα που είχε μεταναστεύσει στη Βρετανία μεταπολεμικά και καθάριζε δωμάτια σε ένα ξενοδοχείο, εργαζόμενη και ως μαγείρισσα. Ο Άλφρεντ μεγάλωσε σε μια συνοικία μεταναστών στο Νότινγκ Χιλ και απεφάσισε να γίνει ηθοποιός όταν είδε την ταινία *[[Σπάρτακος (ταινία)|Σπάρτακος]]* σε ηλικία εννέα ετών, οπότε μαθήτευσε στη Μουσική και Δραματική Σχολή Γκίλντχολ.

## Σταδιοδρομία
Ο Άλφρεντ Μολίνα εμφανίσθηκε μαζί με τον Λέοναρντ Ρόσιτερ στην κωμική τηλεοπτική σειρά *The Losers* το 1978). Στον κινηματογράφο η πρώτη του εμφάνιση ήταν σε έναν μικρό ρόλο στην ταινία *[[Ο Ιντιάνα Τζόουνς και οι κυνηγοί της Χαμένης Κιβωτού]]* (1981). Εκεί έπαιζε τον άτυχο οδηγό του κεντρικού ήρωα, τον Σατίπο, στην εναρκτήρια σκηνή. Ωστόσο έγινε γνωστός με την ταινία *[[Φιλιά από το Λίβερπουλ]]* (1985), που ακολουθήθηκε με έναν πρωταγωνιστικό ρόλο στο έργο *[[Prick Up Your Ears]]* (1987).
## Παραπομπές


Κατηγορία:Άγγλοι ηθοποιοί
Ευρωλίγκα ανδρών 2003-04

Η **Ευρωλίγκα ανδρών 2003-2004** ήταν η τέταρτη σεζόν της σύγχρονης εποχής της κορυφαίας ευρωπαϊκής διασυλλογικής επαγγελματικής διοργάνωσης μπάσκετ υπό την αιγίδα της **Euroleague Basketball**.Την σεζόν 2003–04 συμμετείχαν 24 ομάδες από 13 διαφορετικές χώρες. Το Final Four έλαβε χώρα στη Γιαντ Ελιάου Αρένα, στο Τελ Αβίβ του Ισραήλ, με τους οικοδεσπότες της Μακάμπι να επικρατούν στον μεγάλο τελικό της ιταλικής Σκίπερ Μπολόνια με σκόρ **118–74.**

2004
Κατηγορία:Καλαθοσφαίριση το 2003
Κατηγορία:Καλαθοσφαίριση το 2004